232 Bsorn KORNERUP. 
andre Studenter i de Dage". Sit Udkomme maatte han søge ved at 
give en lidet fordelagtig Privatundervisning, som stjal den bedste Tid 
fra hans Studier”. Ingen af disse »Konditioner« var betydelig uden den 
hos den residerende Kapellan ved Frue Kirke Maps Jensen Hvisrew- 
DAHL »hvis bekjendte Indsigter og Menneske Kjerlighed skaffede mig 
ikke liden Fordeel, da jeg derved fik Leylighed at nyde hans Omgang«. 
En stor Hjælp for ham var det dog, at han kunde spise Middag 
hos sin Bedstemoder ANDREA Maria Ursin paa Nørregade. Byskriver 
Jakob Lauritsen Ursin (jvfr. S. 225) var en Mand, der ikke blot ejede 
en »egen arvelig dobbelt Muldgrav« i Frue Kirkes Kor ved Siden af 
Stiftsprovst Erik Torms?, men kunde ogsaa efterlade sin anden Hustru 
en god Gaard — Nr. 47 1 Nørregade paa venstre Side, naar man kom- 
mer fra Frue Kirke. I denne Gaard, hvor der blandt andet 1757 nævnes 
en Baron Gyldencrone som Lejer, drev hun et Bryggeri, og den gode 
Byskriverenke har sikkert været en velstaaende Kone, thi i en Op- 
givelse fra 1757 hører hun med sine 50 Rdl. i Skat til de højstbeskattede 
i Gaden.?) 
Her fandt Otto Fabricius et kærkomment Tilflugtssted, og han 
bekender, at det i en væsentlig Grad skyldes denne »meget velvillige« 
Bedstemoders Godhed, at han overhovedet kunde fortsætte sine Stu- 
dier®. Senere gik det dog noget fremad for ham. 1763 fik han (og hans 
Broder) en af de ordinære Legatportioner af det Skeel’ske Stipen- 
dium paa lidt over 5 Rdl. hver Gang”. Legatet var indstiftet 1647 
af den bekendte Rigsraad Christen Skeel til Fussingø og bestyredes i 
Fabricius's Tid af Prof. Peder Holm’. Samtidigt med Fabricius nød 
blandt andre ogsaa Johannes Ewald dette Stipendium. 
Efter at have afvist Tilbudet om at blive Landmaaler tog han for 
Alvor fat paa de teologiske Studier. Saa vidt hans Informationer 
tillod ham det, hørte han teologiske Forelæsninger — han nævner selv, 
at han hørte »collegia« hos Prof. Hans Otto Bang, Peder Holm, Peder 
Rosenstand Goiske og Joh. Andr. Cramer?. Af disse var Bane (7 1764) 
1 Om Armoden blandt Studenter i denne Periode se C. E. F. Reinhardt: Kom- 
munitetet og Regentsen 254—5. 
> Ii, 6024 
3 Vitaprot. i Aarhus В.А. 
4 Frue Kirkes Ligprot. 
5 Kjøbenhavns Skatteregnskaber 1749 ff. i В.А. Jvfr. om Ejendommen Histo- 
riske Meddelelser om Kjb. VII, 532 (614). 
6... bonitate benignissimae aviae... Vitaprot. 1 Sjell. В.А. Е. 601. 
7 1763 Novbr. kvitterer han første Gang i »Regnskabsbog for de Scheelers Stipen- 
dium« i U. A., sidste Gang Maj 1767. 
3 Om Legatet se А. W. Scheel: Om Kjøbenhavns Universitets Collegier og 
Stipendier. 115 f. — Fundatsen er trykt i »Samling af de for Universitetets Legater 
ejeldende Bestemmelser« 532—5. 
2Mitaprot 1 SJæll В. А. 
